recursal/SuperWikiNEXT-32B huggingface dataset:
**Romerike Sparebank** (tidligere *LillestrømBanken*) er en sparebank på Romerike, med hovedkontor i Lillestrøm.

Historie
--------

Banken ble opprettet 29. juni 1887 som *Lillestrøm Sparebank*, for å betjene Lillestrøm og det stadig voksende sagbruksmiljøet.

Frem til 1924 arbeidet banken fra forskjellige leide lokaler, men kjøpte i 1923 eiendommen Storgata 3A. Her ble banken drevet i vel 60 år, med store ominnredninger i 1954 og 1966. I 1984 gikk banken inn i et samarbeid med UNI Storebrand om å reise eiendommen Torvet 5 i Lillestrøm i et sameieforhold. I 1993 tilbød Uni Storebrand banken å overta deres andel av bygget, og fra 1. januar 1994 ble banken heleier av Torvet 5.

Banken var i en rekke år utsatt for press fra utenforstående om at fusjon med storbank var nødvendig. Saken ble drøftet i alle fora, men bankens forstanderskap, styre og ansatte på alle nivåer gikk enstemmig inn for å opprettholde Lillestrøm Sparebank som en selvstendig lokal bank.

Sommeren 1984 valgte banken, som første sparebank i landet,[] å endre bankens navn i markedsføringssammenheng til LillestrømBanken. Det opprinnelige navnet Lillestrøm Sparebank er beholdt som juridisk betegnelse.

### Samarbeid

Sommeren 1997 ble det inngått et samarbeid med SpareBank 1 Gruppen. 
Det ble kort tid senere besluttet å gå ut av SpareBank 1 Gruppen og i stedet innlede et samarbeid med Terra-Gruppen. 

9. september 2021 endret banken navn til *Romerike Sparebank*, etter at det 6. september ble vedtatt på ekstraordinær generalforsamling i banken.

Referanser
----------

1. ↑  Holsen, Sebastian (23. august 2021). «Nytt navn på banken og økt antall ansatte: – Vi har hatt en god vekst de siste årene». FinansWatch. Besøkt 21. oktober 2021.
2. ↑  Hømanberg, Aleksander (7. september 2021). «Nå er navnebyttet klart». Romerikes Blad. Besøkt 21. oktober 2021.
3. ↑  «Endring av foretaksnavn». Foretaksregisteret. 9. september 2021. Besøkt 21. oktober 2021.

Eksterne lenker
---------------

* Offisielt nettsted Rediger på Wikidata

| * v
* d
* r
Selskaper notert på Merkur Market |
| --- |
| 
* Aasen Sparebank
* ADS Crude Carriers
* Baltic Sea Properties
* Black Sea Property
* BRAbank
* Cloudberry Clean Energy
* Epic Gas
* Gentian Diagnostics
* Golden Energy Offshore Services
* Grong Sparebank
* Ice Fish Farm
* Induct
* J.P. Kenny Petroleum
* Kahoot!
* Lavo.tv
* Lifecare
* Lillestrøm Sparebank
* Nidaros Sparebank
* Quantafuel
* River iGaming
* Romsdal Sparebank
* SoftOx Solutions
* SpectrumOne
* Sunndal Sparebank
* Surnadal Sparebank
* Tysnes Sparebank
* Zenith Energy
* Zwipe

 |
| *Se også:* NOTC • Oslo Axess • Oslo Børs |

|  |  |
| --- | --- |
| Oppslagsverk/autoritetsdata | Brønnøysundregistrene
 |
Professor Asmerom Legesse i Gadaa-kledning. Det karakteristiske hodeplagget indikerer en lederrolle.
**Gadaa** er et tradisjonelt samfunnssystem for oromoene i Etiopia og Kenya. Det dreier seg om et helhetlig system som omfatter sosiale, kulturelle, politiske og miljømessige sider ved oromoenes nasjon. Gadaa ble i 2016 oppført på UNESCOs representative liste over menneskehetens immaterielle kulturarv.

Gadaa er organisert i fem klasser, hvorav en klasse har rollen som den herskende. Denne klassen har leder, funksjonærer og en forsamling. Hver klasse gjennomgår flere grader før den kan fungere i sin ledende rolle. Rollen som den ledende klasse rullerer hvert åttende år. Medlemmer av klassen kan være menn som har fedre som er medlemmer av klassen. Kvinner blir konsultert i spørsmål som gjelder kvinners rettigheter.

Møter og seremonier finner tradisjonelt sted under platantreet (sycamore tree), som også er gadaa-systemets symbol.

Referanser
----------

1. ↑  Deribie M. Demmeksa (2. mars 2022). «Introduction to the Gadaa System with Deribie M. Demmeksa». *OROMO LEGACY LEADERSHIP & ADVOCACY ASSOCIATION* **(engelsk)**. Besøkt 18. juni 2023.
2. ↑  Hafte T. Tilahun (5. oktober 2000). «Hvem er oromoene?». *Troms Folkeblad*. Besøkt 18. juni 2023.
3. 1 2 3  «UNESCO - Gada system, an indigenous democratic socio-political system of the Oromo». *ich.unesco.org* **(engelsk)**. Besøkt 18. juni 2023.
***Storebror*** (engelsk: *Big Brother*) er den angivelige diktator i George Orwells roman 1984 om den fiktive totalitære staten Oceania, som har utviklet til det perfekte mekanismene for kontroll og undertrykkelse av borgerne.

I det samfunn som beskrives av Orwell, er alle og enhver overvåket av myndighetene. «Storebror» er alle steds nærværende, og følger med til og med inn i livets mest intime sfærer. «Storebror» følger også med på enkeltmenneskets seksualliv. Befolkningen blir hele tiden påminnet om dette med slagordet «Storebror ser deg» (*Big Brother is watching you*).

Romanens hovedperson, Winston Smith, er ikke overbevist om at Storebror virkelig eksisterer som et menneske. Da han får anledning til å spørre et medlem av «det indre Parti» om dette, får han til svar at Storebror er legemliggjøringen av Partiet selv, og at han aldri vil dø. Det heter i romanen at Storebror har til funksjon å være et fokuspunkt for kjærlighet og frykt, følelser det er lettere å ha for et individ enn for en organisasjon. 

Storebror øYSTEIN

er en eldre bror av deg.

Se også
-------

* Big Brother

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Kåfjord Fotballklubb** (1971–2007) var en norsk fotballklubb fra Kåfjord i Troms, med sin storhetstid på 1980-tallet hvor de fleste spillere var fra nærområdene Djupvik, Nordmannvik og Olderdalen.

Historie
--------

Kåfjord Fotballklubb ble opprettet i 1971, etter at fotballen ble skilt ut fra Olderdalen Idrettsklubb.

Klubben var uten hjemmebane i fra 1979 – og spilte sine hjemmekamper på Djupvik, Furuflaten, Nordreisa, Polleidet og Skibotn – til høsten 1983 da Olderdalen Stadion sto klar, én av Nord-Norges beste gressbaner på den tiden. Torstein Søreng var trener i hele denne perioden – fra 1976 til 1984.

### Cupspill

Under Norgesmesterskapet i fotball for menn 1982 kom klubben til 2. runde, mens de både i 1983 og 1984 kom til 3. runde.

### Seriespill

Klubbens A-lag spilte sin første sesong i 6. divisjon i 1971, og etter to års opphold fra seriespill meldte de seg på seriespill igjen i 1974. I 1977 rykket laget opp til 5. divisjon, mens de i 1980 rykket opp til TITO-serien.

Kåfjord spilte 1983-, 1984- og 1985-sesongen på 3. nivå i Norge.

De beseiret blant annet Bodø/Glimt 1–0 på Olderdalen Stadion den 15. september 1984.

3. divisjon 1993

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Silsand/Omegn | 24 | 17 | 6 | 1 | 78–28 | 50 | **57**  |
| 2 | Finnsnes | 24 | 17 | 1 | 6 | 74–42 | 32 | **52**  |
| 3 | Skjervøy | 24 | 15 | 6 | 3 | 62–26 | 36 | **51**  |
| 4 | Salangen | 24 | 15 | 4 | 5 | 72–40 | 32 | **49**  |
| 5 | Tromsdalen 2 | 24 | 14 | 4 | 6 | 99–58 | 41 | **46**  |
| 6 | Ramfjord | 24 | 10 | 6 | 8 | 70–43 | 27 | **36**  |
| 7 | Ulfstind | 24 | 11 | 3 | 10 | 56–49 | 7 | **36**  |
| 8 | Fløya | 24 | 10 | 2 | 12 | 64–60 | 4 | **32**  |
| 9 | Kåfjord | 24 | 9 | 1 | 14 | 33–62 | −29 | **28**  |
| 10 | Ullsfjord | 24 | 6 | 5 | 13 | 23–46 | −23 | **23**  |
| 11 | Kvaløysletta | 24 | 4 | 5 | 15 | 33–55 | −22 | **17**  |
| 12 | Ringvassøy | 24 | 5 | 1 | 18 | 46–92 | −46 | **16**  |
| 13 | Storsteinnes | 24 | 1 | 0 | 23 | 23–132 | −109 |  **3**  |
| Kilde  **·**  Rediger |

Klubbens siste A-lagskamp ble spilt 16. september 2000 mot Furuflaten, hvor Stein Gaute Pedersen scoret klubbens siste mål i 4–1-seieren på Olderdalen Stadion.

Kjente spillere
---------------

* Tommy Olsen (f. 1959), senere Tromsø, Lyngen og Laksvatn.

Referanser
----------

1. ↑  Soleng, Svein Arild (2. mai 2021). «Kåfjord FK». Olderdalen, bygda vår. Besøkt 13. juli 2023.
2. 1 2 3  Søreng, Torstein (19. juni 2023). «Kåfjord Fotballklubb». Olderdalen, bygda vår. Besøkt 13. juli 2023.
3. ↑  «Tommy Olsen». Tromsø Idrettslag. Besøkt 13. juli 2023.

Eksterne lenker
---------------

* (no) Kåfjord Fotballklubb – Norges Fotballforbund Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Wassenaar-avtalen** eller formelt: "The Wassenaar Arrangement on Export Controls for Conventional Arms and Dual-Use Goods and Technologies" er en multilateral kontrollinstans for eksport av varer og teknologier. 

Den er etterfølgeren til den kalde krigens COCOM, og ble etablert den 12. mai 1996 i den nederlandske byen Wassenaar, nær Haag. Et sekretariat, som administrerer avtalen, har kontorer i Wien i Østerrike.

Kontrollister
-------------

Rammene for avtalen er beskrevet i et dokument med tittelen "Guidelines & Procedures, including the Initial Elements." Listen av teknologier er delt i to: 

* "List of Dual-Use Goods and Technologies" (varer og teknologier, som kan anvendes både militært og sivilt).
* "Munitions List" (krigsmateriellisten).

Dual-use listen består av to kategorier med stigende grad av kompleksitet. Kategoriene er: 

* Kategori 1 – Avanserte materialer
* Kategori 2 – Bearbeiding av materialer
* Kategori 3 – Elektronikk
* Kategori 4 – Datamaskiner
* Kategori 5 – Del 1 – Telekommunikasjon
* Kategori 5 – Del 2 – Informasjonssikkerhet
* Kategori 6 – Sensorer og lasere
* Kategori 7 – Navigasjon og styresystemer til fly
* Kategori 8 – Marine
* Kategori 9 – Luftfart og fremdriftsystemer

Listen med krigsmateriell har 22 kategorier (uten overskrifter) 

Før en vare blir tatt opp på listen skal medlemsstatene vurdere en rekke forhold:

* Tilgjengelighet utenfor medlemsstatene
* Mulighet for effektiv kontroll av eksport av varen
* Mulighet for å lage en klar og objektiv spesifikasjon av varen
* Om varen blir kontrollert på annen måte, eksempelvis gjennom;
	+ Australia-gruppen
	+ Nuclear Suppliers Group eller
	+ Missile Technology Control Regime

Medlemsstater
-------------

Per januar 2009 var 40 land og stater tilknyttet avtalen:
Argentina, Australia, Belgia, Bulgaria, Canada, Danmark, Estland, Finland, Frankrike, Hellas, Nederland, Irland, Italia, Japan, Kroatia, Latvia, Litauen, Luxembourg, Malta, New Zealand, Norge, Polen, Portugal, Romania, Russland, Sveits, Slovakia, Slovenia, Sør-Afrika, Spania, Storbritannia, Sverige, Sør-Korea, Tsjekkia, Tyrkia, Tyskland, Ukraina, Ungarn, Østerrike og USA.

Referanser
----------

1. ↑  Guidelines[*død lenke*]  
 Controllists
2. ↑  «Controllists, criteria». Arkivert fra originalen 29. april 2008. Besøkt 31. januar 2009.
3. ↑  www.wassenaar.org: Medlemsland

Eksterne lenker
---------------

* Wassenaar Arrangement
* Export Control Blog
* Original (1996) liste over teknologier med eksportbegrensninger
| Medaljeoversikt |
| --- |
| Konkurrerte for Thailands flagg Thailand |
| Boccia |
|  Paralympiske leker |
| Gull | London 2012 | BC1-2, lag |
|  VM i boccia |
| Sølv | Lisboa 2010 | BC1-2, lag |

**Watcharaphon Vongsa** (født 15. oktober 1990) er en thailandsk handikappet bocciaspiller, som konkurrerer i klassen BC2, som er en av klassene for utøvere med cerebral parese.

Karriere
--------

Vongsa fikk gull i klassen BC2 ved Asian Para Games 2010, der han slo Jeong So-Yeong 6-2 i finalen. Samme år deltok han ved VM i boccia 2010, der Thailand fikk sølv i lagkonkurransen i klassen BC1-2. Individuelt kom han på 5.-plass i klassen BC2. Året etter kom han på 14.-plass ved Verdenscupen i boccia 2011. Her kom Thailand på 4.-plass i lagkonkurransen. 

Ved Paralympiske sommerleker 2012 i London vant han én gullmedalje; i lagkonkurransen fikk han gull i klassen BC1-2, sammen Witsanu Huadpradit, Mongkol Jitsa-Ngiem og Pattaya Tadtong. Han deltok også individuelt, i klassen BC2. Der ble han slått ut i åttendedelsfinalen, der han tapte 2-7 for Jeong-Min Sohn.

Referanser
----------

1. ↑  IPC - *Day Six Review of 2010 Asian Para Games*, besøkt 22. oktober 2012.
2. ↑  CPISRA - *Boccia World Rank List 2011* Arkivert 16. september 2012 hos Wayback Machine. besøkt 4. februar 2013.

Eksterne lenker
---------------

* Profil hos IPC Arkivert 4. mars 2016 hos Wayback Machine.
* London 2012 - Pattaya Tadtong
* London 2012 - Athletics - Boccia (resultater PL 2012)
Svensk pølseret pyntet med gressløk, rugbrød og brokkoli som tilbehør.
**Svensk pølseret** er en dansk gryterett. Den består normalt av poteter og pølsestykker i en saus av tomatpuré, løk, paprikapulver, fløte og melk.

Opphav
------

Navnet menes å stamme fra dansker som har vært på tur i Sverige, hvor man på en av siste dagene har fremtryllet en sammenkokt rett av de rester man hadde for hånden.

Retten kan minne om den svenske *Korv Stroganoff*, som serveres med ris eller pasta som tilbehør, mens den danske versjonen derimot tillages med kokte potetbiter.
Pølse Stroganoff lages vanligvis med falupølse (falukorv), som ikke er så kjent utenfor Sverige, så i Norge og Danmark bruker vi strimler av wienerpølser til denne svenske retten.

Referanser
----------

1. ↑  «Svensk pølseret med græskar og grønt | Samvirke». *samvirke.dk*. Besøkt 9. februar 2022.
2. ↑  «svensk2 — Den Danske Ordbog». *ordnet.dk*. Besøkt 9. februar 2022.
3. ↑  Olsson, Kristina et al.: *Turen Går Til Sydsverige*, 4. opplag, Politiken, 2009
4. ↑  «Arkivert kopi». Arkivert fra originalen 18. oktober 2022. Besøkt 18. oktober 2022.
5. ↑  Korv Stroganoff kan også være med poteter eller potetmos.
6. ↑
7. ↑
8. ↑  jf. svensk Wiki: *Korv Stroganoff* og *Svensk Pølseret*

Portal: Danmark
**Swiss Radio International (SRI)** (tysk: *Schweizer Radio International*, fransk: *Radio Suisse Internationale*, italiensk: *Radio Svizzera Internazionale*) er den del av sveitsiske SRG SSR og er begregnet på et internasjonalt publikum. Målgruppen til Swiss Radio International er utlendinger bosatt i Sveits samt folk andre steder som er interessert i sveitsiske forhold.

Swiss Radio International var opprinnelig en ren radiokanal, men sluttet i oktober 2004 med radiosendinger over kortbølge og satellitt. Hovedfokuset til Swiss Radio International er nå nettstedet *Swissinfo*. Swissinfo publiserer nyheter på engelsk, fransk, tysk, italiensk, spansk, portugisisk, arabisk, kinesisk og japansk.

SRI sender fortsatt radiosendinger kjent som *Swiss Satellite Radio*. Denne tjenesten er basert i Bern, og startet på 1980-tallet. Swiss Satellite Radio sender over satellitt og Internett, og har tre kanaler for popmusikk, klassisk musikk og jazz.

Eksterne lenker
---------------

* Swissinfo Arkivert 10. mai 2018 hos Wayback Machine.
* Radio Swiss Pop
* Radio Swiss Classic
* Radio Swiss Jazz

|  |  |
| --- | --- |
| Oppslagsverk/autoritetsdata | VIAF **·** ISNI **·** HDS
 |
Strandvei i Pitsunda.
**Pitsunda** (abkhasisk: Пиҵунда; russisk: Пицунда; georgisk: ბიჭვინთა, *Bitjvinta*) er en kurby i distriktet Gagra i utbryterrepublikken Abkhasia i nordvestre Georgia. Småbyen ligger ved Svartehavets kyst, 25 kilometer sør for Gagra. Den hadde 11 000 innbyggere ifølge folketellingen i 1989, men dette tallet har sannsynligvis falt sterkt som følge av krigen på 1990-tallet.

Byen ble grunnlagt av grekerne på 400-tallet f.Kr. som en handelskoloni (Πιτυος; *Pityous* eller *Pitiunt*). Utgravninger i området har avdekket rester etter tre 300-tallskirker og et badehus med enestående mosaikkgulv. Av den tidligere havnen i den antikke byen gjenstår nå bare en innsjø inne i byen. Metropolitten av Pitsunda var til stede under kirkemøtet i Nikea i år 325. Sankt Johannes Chrysostomos ble landsforvist til byen og døde rett utenfor dens kyst i 407. På 500-tallet var byen et av de fremste politiske og religiøse senter i kongedømmet Egrisi (Lazica). Byen ble sete for en erkebiskop i 541. 

Byen ble på 700-tallet del av kongedømmet Abkhasia, og på 900-tallet av Georgia. På slutten av 900-tallet bygde kong Bagrat III en anselig katedral i byen, og i den finnes det i dag spor av murmalinger fra 1200- og 1500-tallene. 

Byen var også sete for det georgisk-ortodokse katolikatet i Abkhasia til sent 1500-tall da området kom under osmansk overhøyhet. Fra 1200- til 1400-tallet fantes det der en genovesisk handelskoloni kalt *Pezonda*. 

I begynnelsen av 1800-tallet tilfalt byen Russland. Under Krimkrigen stod den 9. november 1853 utenfor dens kyster slaget ved Pitsunda.

Byen er i dag et turistby, gjerne besøkt av russere om sommeren.

Referanser
----------

1. ↑  Georgia *Citypopulation.de*

Eksterne lenker
---------------

* (en) Pitsunda – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames
 |
**Den Norske Skole Gran Canaria** er en norsk skole i dalen Barranco de la Verga i Mogán kommune på Gran Canaria. Skolen er godkjent ifølge friskoleloven som norsk grunnskole og norsk videregående skole studieforberedende. Skolen, som også går under navnet *Colegio Noruego*, hadde 13 elever ved starten i 1974, og har hatt opptil 350 elever på det meste. Det er omtrent 40 ansatte. Skolen hadde tidligere internat for elever, dette er lagt ned.

Skolen har også kontrakt med Rikshospitalet avd. klimareiser. Hvert skoleår kommer åtte grupper av barn og ungdom med kronisk lungesykdom eller atopisk eksem. De er fire uker på Gran Canaria for å pleie sin helse under det utmerkede klimaet. Rikshospitalet stiller med norsk helsepersonell.

Skolen kan tilby både barneskole, ungdomsskole og videregående skole (studiespesialiserende).

Eksterne lenker
---------------

* Colegio Noruego – Skolens hjemmesider

|  |  |
| --- | --- |
| Oppslagsverk/autoritetsdata | Store norske leksikon **·** Nasjonalt skoleregister
 |
**George Howard Lambert** (født 1. september 1928 i Hardin County, Iowa, død 30. januar 2012) var en amerikansk sportsutøver som deltok i de olympiske leker 1956 i Melbourne og 1960 i Roma. 

Lambert vant en olympisk sølvmedalje i moderne femkamp i Sommer-OL 1956 i Melbourne. Han var med på det amerikanske laget som kom på andreplass i lagkonkurransen bak Ungarn. De andre på laget var William Andre og Jack Daniels. Lambert kom på femteplass i den individuelle konkurransen.

Fire år senere, i Sommer-OL 1960 i Roma vant han en bronsemedalje i lagkonkurransen i moderne femkamp sammen med Robert Beck og Jack Daniels.

Lambert vant en sølvmedlje individuelt i de Panamerikanske leker 1959 i Chicago i USA.

OL-medaljer
-----------

* 1956 Australias flagg Melbourne - Sølv Sølv i moderne femkamp, lag USAs flagg USA
* 1960 Italias flagg Roma - Bronse Bronse i moderne femkamp, lag USAs flagg USA

Referanser
----------

1. 1 2 3 4   sports-reference.com, www.sports-reference.com, besøkt 5. september 2016[Hentet fra Wikidata]
2. ↑  Nekrolog River Falls Journal, 30. januar 2012

Eksterne lenker
---------------

* (en) George Lambert – Olympedia Rediger på Wikidata

* (en) George Lambert – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** SUDOC **·** NDL
 |
**SID Norge** er en norsk hjelpeorganisasjon etablert i 2007 av Sjur Lothe Larsen og Vegar Bjerke.

Ifølge egne nettsider er SID Norge en non-profit humanitær hjelpeorganisasjon som er både religiøst og politisk uavhengig.

Kritisk søkelys
---------------

I august 2010 avslørte VG at kun to prosent av de innsamlede midlene kunne spores til nødhjelpsprosjekter. Selskapet ble derfor politianmeldt av Forbrukerombudet for brudd på Innsamlingsloven som krever at minst 65 prosent av innsamlede midler skal gå uavkortet til det oppgitte formålet. Larsen og Bjerkes advokat Liv Marit Dobloug har benektet at det dreier seg om bedrageri.

Referanser
----------

1. 1 2  Samlet inn 29 mill. til nødhjelp - 564 000 kr kom frem VG
2. ↑  Innsamlede penger gikk rett til bakmennene Arkivert 27. september 2010 hos Wayback Machine. Forbrukerombudet

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
Japanske kvinner med fargerike kimonoer – en obi brukt til å pakke inn overskytende stoff ses på ryggen, og skoene er av zôri-typen, mens tabi-strømpene er tilpasset skoremmen.
**Kimono** 着物 (fra japansk *kiru*: ta på seg + *mono*: objekt, dvs. klær) er den tradisjonelle japanske nasjonaldrakten. Opprinnelig ble ordet kimono benyttet om alle klær for menn, kvinner og barn, men har etterhvert blitt reservert for en viss type nesten fotsid drakt. Når den i vesten primært oppfattes som en kvinnedrakt, er det på samme måten som at mange ved ordet *bunad* umiddelbart tenker først på kvinnedrakten.

Kimonoen er T-formet som plagg, og faller rettlinjet (uten innsving for midjen) ned til ankelen. Drakten har krave og lange ermer. Ermene er svært vide ved vristen; voksendraktene kan der ha et rundmål på en halv meter. Tradisjonelt kan ermene på den drakten som brukes av ugifte kvinner ved spesielle anledninger, ha så vid omkrets at de henger nesten ned til gulvet.

Drakten svøpes rundt kroppen, alltid med den venstre siden over mot høyre, og holdes på plass av et bredt klesbelte som bindes sammen bak på ryggen. Dette beltet kalles *obi*.

Kimonoen brukes sammen med tradisjonelt fottøy, særlig med *geta* eller *zori*, og med strømpetypen *tabi*. Under den ytre kimonoen bæres som undertøy en kortere kimono som kalles *nagajuban*.

Referanser
----------

1. ↑

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
**Kenneth Strath «Ken» Moore** (født 17. februar 1910 i Balcarres i Saskatchewan, død 8. desember 1981 i Winnipeg i Manitoba) var en canadisk ishockeyspiller som deltok under vinter-OL 1932 i Lake Placid.

Moore ble olympisk- og verdensmester i ishockey under vinter-OL 1932 i Lake Placid. Han spilte på *Winnipeg Hockey Club* som representerte Canada under OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Moore, William Cockburn, Clifford Crowley, Albert Duncanson, George Garbutt, Victor Lindquist, Roy Hinkel, Norman Malloy, Walter Monson, Romeo Rivers, Harold Simpson, Hugh Sutherland, Stanley Wagner og Aliston Wise. Moore spilte en kamp og scoret et mål.

Moore spilte også baseball, lacrosse, rugby, og basketball på høyt nasjonalt nivå.

OL-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

VM-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

Referanser
----------

1. ↑   Eurohockey.com, Eurohockey.com spiller-ID 529529, besøkt 25. april 2022[Hentet fra Wikidata]

Eksterne lenker
---------------

* (en) Kenneth Moore – Olympics.com Rediger på Wikidata

* (en) Kenneth Moore – Olympedia Rediger på Wikidata

* (en) Kenneth Moore – Sports-Reference (OL-resultater – arkivert) Rediger på Wikidata

* (en) Kenneth Moore – databaseOlympics.com (arkivert) Rediger på Wikidata

* (en) Kenneth Moore – Eurohockey.com Rediger på Wikidata

* (en) Kenneth Moore – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** Prabook
 |
**Pay-per-frog** er et norsk band dannet i 2002.

Bandet ble startet som en duo med Thomas Wang, som også spiller i det alternative metal/elektronika/drum'n bass/jazz-bandet YTO Solreiser og Rockebandet Ændal, og Arne Kjelsrud Mathisen, som også spiller i Heroes & Zeros. Bandet spilte seks improvisasjonskonserter under kunstprogrammet på Hovefestivalen 2009 på Elin Iglands kunstverk Mønsterundersøkelse av lyd nr.1: Piano. Sangene «Paris Air», «Over Easy», «The End of Time», og «Acoustic Doom» er blitt spilt hyppig av DJ Friendly på NRK P3.

Bandet ble utvidet med tre nye medlemmer i 2009. I 2012, 10 år etter starten, kom debutalbumet *Solid Air / Stillicides*.

Diskografi
----------

* *Over Easy*, fra samlealbumet *Digicoustic* (2005)
* *Don't say a word* fra samlealbumet *Isfit* (2008)
* *Solid Air / Stillicides*, debutalbum (2012)

Medlemmer
---------

* Thomas Wang – gitar, bassgitar, keyboard, sampling, og programmering
* Arne Kjelsrud Mathisen – slagverk, perkusjon, keyboard, bassgitar og vokal
* Sigurd Thomassen - gitar, keyboard og perkusjon
* Robin Shorabi-Shiraz - saksofon, keyboard, vokal og perkusjon
* Øystein Bendos Aune - bass og synthesizer

Eksterne lenker
---------------

* Offisielt nettsted Rediger på Wikidata
* NRKs Urørt-sider om gruppa
* Myspace
* Facebook
**Kjell Allan Sjöberg** (født *Dahlqvist*, 11. mai 1937 i Själevad, død 10. september 2013) var en svensk skihopper som representerte IF Friska Viljor. Han satte blant annet verdensrekord i skiflyging to ganger, og tok bronsemedalje i VM i Oslo i 1966.

Sjöberg var aktiv som skihopper mellom 1950 og 1973. Han deltok i den tysk-østerrikske hoppuka i 1960/61, 1961/62, 1965/66 og 1967/68, med 2.-plass i Oberstdorf 30. desember 1960 som beste enkeltresultat. Sammenlagt ble han som best nummer 6 i 1960/61.

Han var med i VM i 1962 og 1966, og tok bronsemedalje i storbakken i Oslo i 1966. Han deltok i OL i 1960, 1964 og 1968, med 5.-plass i storbakken i Innsbruck i 1964 som beste plassering.

I 1964 vant han skiflygingsuka i Oberstdorf. Under denne konkurransen, 15. februar 1964, tangerte han Jože Šlibar og Peter Lessers verdensrekord i skiflyging på 141 meter. Rekorden ble for øvrig slått alt samme dag. 10. februar 1967 satte han igjen verdensrekord i Oberstdorf, med 148 meter. Denne rekorden ble slått dagen etter.

Kjell Sjöberg ble svensk mester i skihopping to ganger, i 1962 og 1966.

Referanser
----------

1. ↑   sok.se[Hentet fra Wikidata]
2. ↑   sok.se[Hentet fra Wikidata]
3. ↑   FIS-databasen, FIS skihopper-ID 56838, besøkt 26. april 2022[Hentet fra Wikidata]
4. 1 2  Örnsköldsviks Allehanda: Kjell Sjöberg, minnesord Arkivert 17. september 2013 hos Wayback Machine. (11. september 2013)

Kilder
------

* Skisprungschanzen-Archiv: Flying hills (med liste over verdensrekorder)
* Swedish Veteran Jumping Team: Kända Svenskar genom tiderna!
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidförbundet: Backe/nordisk kombination

Eksterne lenker
---------------

* (en) Kjell Sjöberg – Olympics.com Rediger på Wikidata

* (en) Kjell Sjöberg – Olympic.org Rediger på Wikidata

* (en) Kjell Sjöberg – Olympedia Rediger på Wikidata

* (en) Kjell Sjöberg – Sports-Reference (OL-resultater – arkivert) Rediger på Wikidata

* (sv) Kjell Sjöberg – Sveriges olympiske komité Rediger på Wikidata

* (en) Kjell Sjöberg – FIS (skihopping) Rediger på Wikidata

* (en) Kjell Sjöberg – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Bezalel-bygningene, Jerusalem, 1913
Bezalel Academy - bygningen, med Dødehavet i bakgrunnen (2009)
**Bezalel Academy of Art and Design** (hebraisk: בצלאל) er Israels nasjonale kunstakademi. Det har sitt navn etter den bibelske personen Bezalel, sønn av Uri (hebraisk: בְּצַלְאֵל בֶּן־אוּרִי), som Moses gav i oppdrag å ha oppsyn med byggingen av Tabernakelet (2. Mos. 35:30).

Kunstakademiet ligger på Skopusberget i Jerusalem, og har 1 500 studenter. Det tilbys utdannelse i skjønne kunster, arkitektur, keramisk design, industridesign, smykkekunst, fotografi, visuell kommunikasjon, animasjon, film og kunsthistorie/kunstteori. Lærestedet tildeler gradene *Bachelor of Fine Arts* (B.F.A.), *Bachelor of Architecture* (B.Arch.) og *Bachelor of Design* (B.Des.), samt *Master of Fine Arts* i samarbeid med Det hebraiske universitetet i Jerusalem. I tillegg tildeler kunstakademiet to forskjellige mastergrader i design (M.des).

Historie
--------

Akademiet ble grunnlagt i 1903 av Boris Schatz, og åpnet i 1906 sentralt i Jerusalem. Båndene til akademiets støttespillere i Europa ble brutt under annen verdenskrig, og kunstakademiet stengt i 1929 etter økonomiske problemer. 

Mange tidlige sionister, som Theodor Herzl, mente at Israel måtte ha en nasjonal kunststil som kombinerte jødiske, midtøstlige og europeiske tradisjoner. Lærerne ved akademiet utviklet en distinkt kunstskole, kjent som Bezalelskolen, hvor kunstnere behandlet både bibelske og sionistiske temaer påvirket av europeisk jugendstil (art nouveau) og tradisjonelle persiske og syriske kunststiler.

I likhet med Wiener Werkstätte i Wien, William Morris-firmaet i England og Tiffany Studios i New York, skapte Bezalelskolen dekorativ kunst i en rekke materialer: sølv, lær, tre, messing, tekstil.

Kjente kunstnere innen Bezalelskolen omfatter Meir Gur Aryeh, Ze'ev Raban, Boris Schatz, Jacob Eisenberg, Jacob Steinhardt og Hermann Struck.

I 1935 ble kunstakademiet gjenåpnet som *New Bezalel School for Arts and Crafts*. Mange jødiske flyktninger fra Tyskland, tidligere lærere og studenter ved Bauhausskolen, som var blitt stengt av nazistene i 1933, ble knyttet til akademiet.

I 1969 ble kunstakademiet omdannet til en statsstøttet institusjon, og fikk sitt nåværende navn.

Det flyttet til sin nåværende campus på Skopusberget i 1990. Det er imidlertid planer om å flytte kunstakademiet tilbake til Jerusalems bykjerne.

Referanser
----------

1. ↑  Ze'ev Raban, A Hebrew Symbolist, by Batsheva Goldman Ida, Tel Aviv Museum of Art, 2001
2. ↑  «Artful move», *Jerusalem Post*

Eksterne lenker
---------------

* (ar) Offisielt nettsted Rediger på Wikidata

* (en) Bezalel Academy of Art and Design – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** NKC
 |
**Guy Sion** (født 1980 i Israel) er en Israelsk jazz saksofonist, som holder til i Oslo.

Biografi
--------

Sion vokste opp i en liten by i Israel, på middelhavskysten. Han begynte å spille saksofon i en alder av 9 år, og når han var 13 ble han med i byens ungdomsband og turnerte Spania, Tyskland, Nederland og Kina. Samme år ble han introdusert til Jazz, og i 1998 deltok han på Jazz Summer Workshop i Perugia, Italia, og vant et stipend til Berklee College of Music. I 2000, fortsatte han sin musikalske studier ved Rimon School of Jazz og Moderne Musikk, og var aktiv på den Israelske jazz scenen. Deretter opptrådte han med sitt eget ensemble og spilte med forskjellige storband på ulike arenaer og festivaler over hele Israel.

I 2002 flyttet Sion til Nederland for å starte musikkstudier i Amsterdam Konservatorium. Samtidig spilte han regelmessig på jazzklubber og kafeer i Amsterdam, og var for 3 år delen av huset band i den månedlige festival ‘Breathing Bijlmer’, en festival som introduserer nye talenter i en flerkulturell sammenheng. I 2003, turnerte han med den berømte nederlandske teater skuespillerinnen Jetty Mathurin i ‘Mathurin Meets Music’ turne. I 2004 var han også med i det Amsterdam-baserte bandet "Eller Le Israel". Bandet spilte forskjellige stiler av musikk fra Pop til Klezmer og spilt på arrangementer over hele Europa.

Etter endt utdanning i 2005, flyttet Sion til New York City. Inspirert av byens liv og rike musikkmiljø  fortsatte han å utvikle stemmen sin, komposisjon og arrangering ferdigheter. I løpet av disse årene, har han spilt på ulike konsertarenaer rundt i New York City, og har også jobbet som saksofon lærer. I 2009 ble han bedt om å spille en solodel av Mussorgskys ‘Pictures at an Exhibition’ med New Amsterdam Symphony Orchestra (NASO), og ga ut sitt debut solo album *Halve Kampen* i 2010.

Sion flyttet til Oslo i slutten av 2010, og begynte å her å jobbe som musikklærer i Oslo-området. Han opptrådte på Moldejazz i 2011 med sitt Lennie Tristano tribute band 'Crosscurrent'. I januar 2012 slapp Sion sitt andre album 'Away' med den norske gitaristen Bjørn Vidar Solli og pianisten Erlend Slettevoll. *Away* fikk gode anmeldelser av AllAboutJazz.com så vel som i norske medier i NRK P2 Kulturnytt, Aftenposten, Dagsavisen.

Siden 2013 har han spilt 1. Altsaksofon i de norske storband 'Primetime Orchestra' og 'Ett Fett Storeband', og er co-leder av "The Diaspora House", et band som spiller Jødisk musikk fra hele verden (Ashkenazi, Sefardisk Mizrahi) i en jazzsetting.

Diskografi
----------

* 2010: *Half The Battle* (Egenproduksjon), med Sam Barsh, Gavin Fallow, Colin Stranahan
* 2012: *Away* (Egenproduksjon), med Bjørn Vidar Solli, Erlend Slettevoll, Phil Donkin, Jon Wikan

Referanser
----------

1. ↑  Hareuveni, Eyal (22. desember 2012). «Guy Sion: Away». AllAboutJazz.com. Besøkt 7. januar 2017.
2. ↑  Wicklund, Erling (8. januar 2013). «Away med Guy Sion kvintett». NRK P2. Besøkt 7. januar 2017.
3. ↑   .  Manglende eller tom `|tittel=` (hjelp)
***Prionoplus reticularis*** er en stor bille som tilhører familien trebukker (Cerambycidae). Den er den eneste kjente arten i sin slekt. Arten lever på New Zealand og er av maoriene kjent som "huhu".

Utseende
--------

En stor (ca. 50 millimeter), mørkbrun trebukk. Den er den største billen på New Zealand. Antennene er noe kortere enn kroppen, kjevene ikke spesielt store (til Prioninae å være). Pronotum er kledt med lange, fine, gulaktige hår, dekkvingene har et gult nettmønster.

Levevis
-------

 Larver
Arten er knyttet til *Podocarpus*-skog. Larvene utvikler seg i død ved, mest fra bartrær. De voksne billene er aktive om natten og kommer gjerne til lys. I motsetning til de fleste andre innfødte arter på New Zealand har den klart å kolonisere plantasjer av innførte trær, og har derfor utvidet sin utbredelse som følge av menneskets kolonisering. Den er i dag regnet som et skadedyr på tømmer av bartrær i plantasjer.

Brukt til mat
-------------

Både de fete larvene og de nyklekte, ennå ikke herdede voksne billene har vært spist av maoriene og ansett som en delikatesse. De sies å ha en smøraktig smak.

Utbredelse
----------

Arten lever på New Zealand.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien **trebukker**, **Cerambycidae** Latreille, 1802
					- Underfamilien sagbukker, Prioninae Latreille, 1802
						* Stammen Anacolini
							+ *Prionoplus reticularis* White, 1843

Kilder
------

* New Zealand Farm Forestry - *Prionoplus reticularis*

Eksterne lenker
---------------

* (en) *Prionoplus reticularis* i Encyclopedia of Life Rediger på Wikidata

* (en) *Prionoplus reticularis* i Global Biodiversity Information Facility Rediger på Wikidata

* (en) *Prionoplus reticularis* hos NCBI Rediger på Wikidata

* (en) *Kategori:Prionoplus reticularis* – bilder, video eller lyd på Wikimedia Commons Rediger på Wikidata

* (en) *Prionoplus reticularis* – galleri av bilder, video eller lyd på Wikimedia Commons Rediger på Wikidata

* *Prionoplus reticularis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas
 |
***L'homme qui plantait des arbres*** («Mannen som plantet trær») er en fortelling av den franske forfatteren Jean Giono, utgitt i 1953.

Den forteller historien om en hyrde, som gjennom et langt liv alene klarte å reetablere skog i en dal ved foten av Alpene. Fortellingen er oppdiktet, men har en dokumentarisk form.

Handlingen
----------

Historien begynner i året 1913, da fortelleren - som ung mann - drar ut på en ensom fottur gjennom Provence og inn i Alpene, hvor han nyter stillheten og den uberørte natur.

I en naken, øde dal, der det bare gror vill lavendel, uten spor av mennesker, bortsett fra noen forblåste ruiner, går han tom for vann. Fortelleren finner frem til en brønn, men det er ikke en dråpe vann i den. Heldigvis treffer han på den middelaldrende gjeteren Elzéard Bouffier, som gir ham mat og husly.

Fortelleren forlater hyrden og reiser hjem. Senere kjemper han i første verdenskrig. I 1920 vender han tilbake, såret og nedtrykt av krigen. Til hans overraskelse møter det ham alle slags unge trær i dalen. Små bekker risler nedover fra små dammer, som hyrden har laget høyere oppe i fjellet.  I dalens fred og skjønnhet kommer fortellerens seg fort og fortsetter å besøke Bouffier hvert år. Bouffier bestemmer seg for ikke lenger å ha sauer. Han er bekymret for, hvordan de påvirker hans unge trær. I stedet har han begynt som biavler.

Fortelleren besøkte Bouffier siste gang i 1945. I 1947 døde Bouffier på et hospits i Banon.

I andre medier
--------------

Den kanadiske kortfilmen *The Man Who Planted Trees* (1987) vant Oscar for beste animerte kortfilm i 1988.

En dukketeaterversjon hadde premiere i Edinburgh i 2006.

Referanser
----------

1. ↑  (en) *L’homme qui plantait des arbres* på Internet Movie Database
2. ↑  «Puppet State Theatre Company homepage».

Eksterne lenker
---------------

* *The Man Who Planted Trees* Arkivert 31. mai 2014 hos Wayback Machine. engelsk fulltekst
***How to Start a Revolution***, eller på norsk *Hvordan starte en revolusjon*, er en dokumentarfilm som omhandler ideene til fredsforskeren Gene Sharp og Albert Einstein Institution. Filmen bruker dyptgående intervjuer med Gene Sharp selv, daglig leder for Albert Einstein Institution Jamila Raqib, andre som følger hans tanker, og ikke minst ledere for revolusjonære bevegelser over hele verden, for å vise potensialet og erfaringene fra ikkevoldelig revolusjon.

Filmen, som er produsert av den skotske regissøren Ruaridh Arrow, følger Gene Sharp og hans tilhengere på tre kontinenter, og ble filmet i 2010 og 2011.

How to start a Revolution
-------------------------

Dokumentarfilmen *How to start a Revolution* om den globale innflytelsen av Gene Sharps arbeid ble utgitt i september 2011. Filmen vant både prisen "Beste dokumentar" og "The Mass Impact Award" ved Boston Film Festival i september 2011. Den europeiske premieren ble holdt på Londons Raindance Film Festival den 2. oktober 2011 og filmen vant igjen førsteprisen for beste dokumentar. Filmen har blitt beskrevet som den uoffisielle filmen til Occupy Wall Street-bevegelsen, og har blitt vist i byer over hele verden. Filmen vist i det britiske parlamentet den 1. februar 2012.

Visninger i Norge
-----------------

Filmen var også en sentral del av programmet på festivalen Human Rights Human Wrongs i Oslo 2012, hvor både regissøren Arrow, Gene Sharp selv, samt Jamila Raqib, daglig leder for Albert Einstein Instituttet, var tilstede.

Se også
-------

* Gene Sharp
* Albert Einstein Institution
* Fred
* Den arabiske vår
* Ikkevold
* Dokumentarfilm

Referanser
----------

1. 1 2  ; besøksdato: 9. april 2016.
2. ↑   (på en) *Internet Movie Database*, IMDb-nummer tt1956516, Wikidata Q37312,
3. ↑  Filmens hjemmeside Arkivert 12. februar 2012 hos Wayback Machine..
4. ↑  Making Of Arkivert 21. februar 2012 hos Wayback Machine..
5. ↑  Filmens hjemmeside Arkivert 10. februar 2012 hos Wayback Machine..
6. ↑  27th Boston Film Festival Program Schedule, September 16–22, 2011.
7. ↑  Festivalens hjemmeside.
8. ↑  How to start a Revolution Arkivert 14. februar 2012 hos Wayback Machine..

Eksterne lenker
---------------

* (en) *How to start a Revolution* på Internet Movie Database Rediger på Wikidata

* (en) *How to start a Revolution* på AllMovie Rediger på Wikidata

* (nl) *How to start a Revolution* på MovieMeter Rediger på Wikidata

* (en) *How to start a Revolution* på Turner Classic Movies Rediger på Wikidata

* (en) *How to start a Revolution* på American Film Institute Rediger på Wikidata

* (en) *How to start a Revolution* på Rotten Tomatoes Rediger på Wikidata

* (en) *How to start a Revolution* på Metacritic Rediger på Wikidata
* (en) Albert Einstein Institution website[*død lenke*]
**Willi Schuster** er en østerriksk tidligere skihopper. Han ble nummer 24 i storbakken i VM i Oslo i 1966. Han deltok i den tysk-østerrikske hoppuka i perioden 1963-1970, med 23.-plass i 1966/67 som beste sammenlagtplassering. Den beste plasseringen hans i enkeltrenn i Hoppuka var 14.-plass i Oberstdorf 30. desember 1966. Han ble nummer 3 i det internasjonale rennet Janez Polda Memorial i den daværende skiflygingsbakken i Planica 24. mars 1968.

Willi Schuster har i mange år vært trener for yngre hoppere i Kleinwalsertal. Han er far til Werner Schuster, som (pr. juni 2011) er hovedtrener for det tyske landslaget og tidligere østerriksk landslagshopper.

Referanser
----------

1. ↑   FIS-databasen, FIS skihopper-ID 55080, besøkt 26. april 2022[Hentet fra Wikidata]

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2011: All international competitions, all podium winners and competitors with the longest ski jumps and flights
* Stuttgarter Zeitung: Werner Schuster neuer Skisprung-Bundestrainer[*død lenke*] (25. mars 2008, besøkt 2. juni 2011)

Eksterne lenker
---------------

* (en) Willi Schuster – FIS (skihopping) Rediger på Wikidata

* (en) Willi Schuster – TheSports.org Rediger på Wikidata
**The Pentaho BI Project** er en open source-applikasjonsprogramvare for forretningsrapportering, analyse, dashboard, data mining, arbeidsflyt og ETL-muligheter for forretningsinnsikts-behov. Firmaet ble grunnlagt i 2004, med hovedkvarter i Orlando, Florida av en gjeng med industriveteraner i forretningsinnsikt.

Forretningsmodell
-----------------

Pentaho benytter seg av en abonnementsmodell: dets kommersielle open source-forretningsmodell fjerner programvarelisenser, men baserer seg på abonnementsinntekter for å gi support, service og produktutvidelser.

Komponenter
-----------

### Pentaho Analysis Services

Pentaho Analysis Services med kodenavnet Mondrian OLAP server, er en open source-OLAP (online analytical processing) server, skrevet i Java.
Den støtter MDX (multidimensional expressions)-spørrespråket, samt XML for Analysis og olap4j-grensesnittspesifikasjonene.

Den leser fra SQL og andre datakilder og aggregerer data i maskinens hukommelse.

### Pentaho Reporting

Pentaho Reporting består av en kjernerapporteringsmotor som har evne til å generere rapporter basert på en XML-definisjonsfil. Mange verktøy har blitt utviklet rundt denne rapporteringsmotoren, inkludert GUI-designere og ad-hoc-wizarder som guider brukeren gjennom en skritt-for-skritt-prosess for å lage en rapport, ved kun å bruke grafiske verktøy uten å måtte skrive kode.

Et eksempel kan være *Sun Report Builder* for OpenOffice.org Base / StarOffice Base.

### Pentaho Data Mining

Pentaho Data Mining med kodenavnet Weka, er et sett med verktøy for maskinlæring og data mining. Dets brede dekning av klassifisering, regresjon, assosierte regler og klusteralgoritmer kan brukes for å hjelpe en analytiker å forstå forretningen bedre og forbedre ytelsen gjennom forutsigende analyse.

### Pentaho Data Integration

Pentaho Data Integration med kodenavnet Kettle, består av en kjernedataintegrasjonsmotor, og en GUI-applikasjon som tillater brukeren å definere dataintegrasjonjobber og transformasjoner. Verktøyet støtter utrulling på enkelt-pc-er, samt i skyen eller i klustere.

### DashBoard

* Pentaho DashBoard

Oppnåelser
----------

* Red Herring 100 Award

Referanser
----------

1. ↑

Eksterne lenker
---------------

* Offisielt nettsted Rediger på Wikidata
* Pentaho Solutions: Business Intelligence and Data Warehousing with Pentaho
* BI, Data warehousing, ETL examples using Pentaho
* Data Warehousing
* Pentaho Reporting 3.5 for Java Developers
* Ogrs 2009
* Data Warehouse
* Startup Of The Week: Pentaho Offers Opens Source BI Alternative

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data)
 |
**Delaware State University** er et delstatseid universitet i Dover, Delaware i USA – det nest største i delstaten. Det ble grunnlagt i 1891 som et av de såkalte Historiske svarte læresteder i USA.

Sudenttallet i 2006 var i alt 3 657 fra 32 forskjellige land, og det var dette året US$ 5 746 i årlige skolepenger for studenter som er hjemhørende i delstaten Delaware. Andre studenter betaler ca. 13 000 dollar i skolepenger. Det er studier helt opp til doktorgradsnivå (Ph.D).

Det gis undervisning i en rekke konvensjonelle universitetsfag. foruten luftfartsfag og kunstfag. Forskningsmiljøene innen matematikk og realfag tiltrekker nasjonale forskningsmidler.

Den 21. september 2007 ble to studenter skutt ned, men overlevde. En ung student ble arrestert, og mistenkes for å ha kopiert Virginia Tech-massakren.

Allen L. Sessoms er rektor siden 2003.

Referanser
----------

1. 1 2   *Intergrert IT-system for akademisk utdannelse*, Wikidata Q6042926,
2. ↑   web.archive.org, besøkt 15. august 2023[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Delaware State University – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** ISNI **·** GeoNames
 |
**Shannon Kleibrink** (født 7. oktober 1968 i Norquay, Saskatchewan), canadisk curlingspiller som deltok i de olympiske leker 2006 i Torino.

Kleibrink vant en olympisk bronsemedalje i curling under vinter-OL 2006 i Torino. Hun var med på det canadisk laget som kom på tredjeplass i curlingturneringen for damer bak Sverige og Sveits. De tapte semifinalen mot Sveits med 5-7 men vant bronsefinalen over Norge med 11-5. De andre på laget var Amy Nixon, Glenys Bakker, Christine Keshen og Sandra Jenkins.

OL-medaljer
-----------

* 2006 Italias flagg Torino - Bronse **Bronse** i curling, damer Canadas flagg Canada

Referanser
----------

Eksterne lenker
---------------

* (en) Shannon Kleibrink – Olympics.com Rediger på Wikidata

* (en) Shannon Kleibrink – Olympic.org Rediger på Wikidata

* (en) Shannon Kleibrink – Olympedia Rediger på Wikidata

* (en) Shannon Kleibrink – Sports-Reference (OL-resultater – arkivert) Rediger på Wikidata

* (en) Shannon Kleibrink – Canadian Olympic Committee Rediger på Wikidata

* (en) Shannon Kleibrink – World Curling Tour Rediger på Wikidata

* (en) Shannon Kleibrink – World Curling Federation Rediger på Wikidata
**Trillian** er en proprietær klient for lynmeldinger (instant messaging) og chatting utviklet av Cerulean Studios og var opprinnelig en IRC-klient. I dag støtter programmet en rekke protokoller som kan identifiseres i programmet ved hjelp av fargekoder. Det kommer i to utgaver, Pro og Basic. Pro-utgaven har tilgang til flere funksjoner og har støtte for utvidelser, men Basic-utgaven er gratis.

Navnet Trillian er tatt fra en figur fra Haikerens guide til galaksen av Douglas Adams. Da Cerulean Studios ga ut versjon 4 den 14. august 2009, ga de den navnet Trillian Astra, som var navnet Trillian McMillan tok i en av de siste bøkene i serien. Samtidig kom de ut med Astra-nettverket, et eget IM-nettverk.

Lynmeldingsprotokoller
----------------------

Alle versjoner av Trillian Astra støtter:

* Grønn og blå for Astra-nettverket
* Blå for Windows Live Messenger
* Rød for Yahoo! Messenger
* Grønn for ICQ
* Oransje for AIM
* Turkis og oransje for Google Talk
* Grå og lilla for MySpace
* Lilla for Jabber/XMPP

Windows-versjonen støtter i tillegg:

* Turkis for Skype
* Blå og turkis for Facebook
* Grå for IRC
* Oransje og mørkegrå for Bonjour (Rendezvous)

### E-post og web

Programmet har også støtte for e-post og web-nyheter. Oppdateringer fra Facebook og Twitter vises i en kategori kalt «My Web», og e-post vises i en kategori kalt «My Mail». E-postmeldinger fargekodes med hvit for IMAP-, beige for POP- og rød for Yahoo!-post (samme farge som Yahoo! Messenger).

Eksterne lenker
---------------

* (en) Offisielt nettsted Rediger på Wikidata


1. ↑  .